‘आपसी समझौते में किसी की हार-जीत नहीं होती’
िजलाएवं सत्र न्यायाधीश मनीषा बत्रा ने न्यायिक परिसर में तीन मार्च से पांच मार्च तक चलने वाले तीन दिवसीय मीडिएटर्स ट्रेनिंग प्रोग्राम (रिफ्रेशर कोर्स) का शुभारंभ किया। इस अवसर पर मुख्य न्यायिक दंडाधिकारी एवं जिला विधिक सेवाएं प्राधिकरण की सचिव मोना सिंह भी मौजूद थीं। जिला विधिक सेवाएं प्राधिकरण द्वारा आयोजित तीन मार्च से पांच मार्च (20 घंटे) तक चलने वाले तीन दिवसीय मीडिएटर्स ट्रेनिंग प्रोग्राम में सर्वोच्च न्यायालय के प्रशिक्षक अधिवक्ता रेनू अग्रवाल, बलबीर कौर तथा रविंद्र गुप्ता द्वारा गुड़गांव, फरीदाबाद और पलवल के मीडिएटर्स को ट्रेनिंग दी जा रही है।
इस कार्यक्रम में मीडिएटर्स को दोनों पक्षों के ज्यादा से ज्यादा विवादों को न्यायालय के बाहर ही आपसी सहमति से सुलझाने के बारे में प्रशिक्षण दिया जा रहा है, ताकि न्यायालय का बोझ कम हो। आपसी समझौते से किसी भी पक्ष की हार या जीत नहीं होती। पारिवारिक संवेदनशील मामलों, चैक बाउंस, आपसी लेन-देन आदि जैसे अन्य विवादों को आपसी सुलह से सुलझाने के बारे में भी बताया जा रहा है।
hin_Deva hin_Deva hin_Deva